projecte-aina/catalan_government_crawling huggingface dataset:
La inscripció a cada tertúlia es realitza a través d' aquest enllaç
El programa Ciència i Societat per al curs 2020/21 és una proposta d'innovació docent dirigida a estudiants d'ensenyament secundari, batxillerat, cicles formatius, estudiants universitaris i públic en general, amb la finalitat de promoure la lectura de llibres de divulgació científica per aprendre ciència.
És un programa que afavoreix l'impuls a la lectura científica que promou les vocacions científiques i l'alfabetització científica; projecte que afavoreix el contacte entre els lectors i els autors de literatura científica mitjançant la seva presència en les trobades a l'aula magna de la UVic-UCC.
Universitat de Vic- Universitat Central de Catalunya (UVic-UCC)
Cal fer la inscripció a través del següent formulari.
Aquesta jornada estarà dedicada a l'intercanvi d'experiències didàctiques relacionades amb l'univers i l'espai.
En format virtual, serà una jornada emmarcada a l'àmbit STEAM i especialment adreçada als mestres de primària i al professorat de secundària, però també oberta a altres professionals interessats en la temàtica.
En aquesta edició es duran a terme tallers, conferències, comunicacions i espais de debat.
Es comptarà amb la participació de professorat que presentarà experiències d'aula, i també associacions d'amics de l'astronomia i observatoris amb propostes interessants.
Departament d'Educació, CESIRE, UPC
Una mà de contes- dossier activitats.
El Departament d'Educació amb col·laboració amb la Corporació Catalana de mitjans audiovisuals, ha elaborat uns dossiers adreçats a l'alumnat i al professorat amb activitats per treballar diferents situacions d'assetjament basades en els contes sobre assetjament del programa Una mà de contes de TV3.
Estan adreçats a alumnat de cicle mitjà d'educació primària.
Una mà de contes-taller de dibuix
En aquest espai també trobareu un taller de dibuix per representar allò que us agradi de les històries.
En aquest apartat del web de la XTEC s'ofereixen recursos agrupats en diferents categories: vídeos, jocs, preguntes freqüents i documentació, així com un formulari on podeu adreçar preguntes a títol individual.
Programa emès a TV3, el diumenge 25 de gener de 2015 en el qual es fa una aproximació a la problemàtica de l'assetjament i el ciberassetjament i se'n recullen diversos testimonis.
El Departament d'Interior ha elaborat aquest espai on trobareu consells per a un ús adient i segur de la xarxa Internet.
RISPECT és una cançó del grup Xiula que neix com un clam i vol esdevenir una eina pedagògica.
Un torrent d'idees que infants i adolescents poden escoltar perquè es parla en el seu llenguatge de rima, electrònica i autotune.
En aquesta pàgina de l'associació argentina Libres de Bullying es pot accedir a diversos vídeos de l'ONG sueca Friends, subtitulats al castellà, sobre assetjament i ciberassetjament.
El vídeo Ciberbullying mostra el patiment de la víctima quan és a casa seva.
Una webserie audiovisual de la Fundació Montblanc per a la Promoció de la Dona que aborda el tema de l'assetjament, la relació amb els pares, el racisme o les xarxes socials.
Protocol de prevenció, detecció i intervenció davant l'assetjament i el ciberassetjament entre iguals
En la part de preventiva d'aquest protocol elaborat pel Departament d'Educació hi trobareu un conjunt d'orientacions i recursos per a l'abordatge de l'assetjament i el ciberassetjament, així com un circuit d'actuació i intervenció.
En aquest programa del Departament d'Educació trobareu els materials per treballar amb l'alumnat aquest tema.
Concretament, el mòdul 6: Detectar i aturar el ciberassetjament ( primària - secundària )
Dins del marc del Projecte de convivència, el Departament d'Educació ofereix, eines i recursos per treballar la resolució positiva dels conflictes i els valors necessaris per a una convivència positiva, tant a nivell d'aula, de centre com d'entorn.
En aquesta web d'en Jordi Collell i Carme Escudé hi trobareu un llistat de recursos específics per a prevenir conductes d'assetjament.
"600 anys convivint" és una programació educativa que pretén difondre i celebrar el 600 aniversari de la presència documentada dels primers gitanos i gitanes a Catalunya, així com reconèixer les aportacions culturals del Poble Gitano a la cultura catalana, i visibilitzar la cultura gitana en els continguts acadèmics dels centres d'educació primària.
Aquesta programació educativa conté 13 unitats Didàctiques i és un recurs per a treballar, amb l'alumnat de primària, la història, els valors, els costums i la identitat del Poble Gitano, alhora que permet treballar les competències bàsiques del currículum als àmbits lingüístic, matemàtic, artístic, d'educació en valors o coneixement del medi, entre d'altres.
Aquestes unitats didàctiques han estat editades pel Programa del Poble Gitano i de la Innovació Social de la Generalitat de Catalunya, amb la col·laboració del Departament d'Educació.
En aquest enllaç trobareu un recull de monografies, articles, institucions, recursos web i normativa per aprofundir en el coneixement del poble gitano a Catalunya, Espanya i Europa, elaborat pel Centre de documentació de serveis socials DIXIT.
En aquest enllaç trobareu informació documentada, de diferents estudiosos sobre l'origen, la història, la llengua i la cultura del poble gitano, publicat al web del Museu Virtual del Poble Gitano i elaborat dins del projecte del Pla Integral del Poble Gitano del Departament de Treball, Afers socials i Famílies de la Generalitat de Catalunya.
En el Projecte de Difusió de cultura gitana de la Fundació Privada Pere Closa s'inclouen les activitats Contes Rromane i Qui som els Rroma?
La primera activitat treballa el coneixement i el respecte per la cultura gitana a través d'una de les seves facetes més desconegudes: els contes i les llegendes.
La segona activitat consisteix bàsicament a explicar l'origen geogràfic i històric del poble gitano, quina és la situació de la seva llengua i la distribució geogràfica actual, així com els símbols identitaris.
L'educació té un paper fonamental en la transmissió d'uns valors compromesos amb la igualtat i el respecte a la diversitat.
És fonamental fer partícips d'aquesta mirada a l'alumnat, el professorat i les famílies, especialment de les famílies gitanes fent valdre la dona gitana i apoderant la seva figura dins de la societat actual.
Les primeres associacions de dones gitanes van suposar un intent de consolidar un moviment feminista gitano promocionant a les dones a través de la participació, un intent decidit de transformació, i van representar també un referent per a moltes altres dones.
Aquest receptari de cuina gitana és una petita mostra de la contribució de la cultura gitana a la societat catalana, elaborat per la Fundación Alicia en col·laboració amb el Departament de Treball, Afers Socials i Famílies de la Generalitat de Catalunya.
Web oficial de l'Any Josep Carner 2020.
Departament de Cultura de la Generalitat de Catalunya.
Biografia, tast de textos, propostes didàctiques i d'altres materials interessants sobre Josep Carner a la pàgina web Lletra.
Web commemorativa del Dia Mundial de la Poesia de la Institució de les Lletres Catalanes.
El poema d'enguany és A hora foscant, de Josep Carner, traduït a 21 llengües.
Secció dedicada a Josep Carner a visat.cat, revista digital de literatura i traducció del PEN català.
Biografia i tast de poemes de Josep Carner a Mag poesia, secció poètica creada per Antoni Artigues dins del web de Magisteri Teatre.
Recopilació de poemes de Carner a la pàgina web Poeteca, creada per la Fundació Mallorca literària, que continua, recull i amplia el projecte Mag poesia.
Recull de recursos en línia al voltant de l'escriptor Josep Carner a la web commemorativa del Departament de Cultura sobre l'autor.
Web oficial de l'Any Joan Perucho 2020.
Departament de Cultura de la Generalitat de Catalunya.
Espai de la pàgina web de l'AELC (Associació d'Escriptors en Llengua Catalana) dedicada a Joan Perucho.
Biografia, tast de textos, propostes didàctiques i d'altres materials interessants sobre Joan Perucho a la pàgina web Lletra.
Recursos diversos (espectacles, exposicions, recursos en línia i materials audiovisuals) al voltant de l'escriptor Joan Perucho a la web commemorativa del Departament de Cultura sobre l'autor.
L'1 de novembre del 2005, l'Assemblea General de les Nacions Unides va aprovar la resolució 60/7 on condemnava, sense excepcions, qualsevol manifestació d'intolerància religiosa, incitació, assetjament o violència contra persones o comunitats basada en l'origen ètnic o les creences religioses, a qualsevol lloc del món.
En aquest sentit, es va designar el dia 27 de gener, aniversari de l'alliberament del camp d'extermini d'Auschwitz (1945), com el dia Internacional de commemoració en memòria de les víctimes de l'Holocaust i de prevenció de crims contra la humanitat, i s'instava, de manera urgent, a tots els Estats membres a desenvolupar programes educatius en memòria de la tragèdia per a la prevenció d'actes de genocidi.
El motiu és doncs, fer memòria i recordar a totes aquelles persones, víctimes de la discriminació i de l'odi.
Enguany també volem recordar el 25è aniversari del genocidi a Bòsnia.
La guerra de Bòsnia va provocar la mort al voltant de 100.000 persones i el desplaçament de més de dos milions d'homes, dones i nens.
Les tropes sèrbies bosnianes van perpetrar una campanya de crims de guerra, "neteja ètnica" i genocidi.
Al juliol de 1995, la violència i els assassinats van culminar en una massacre que va començar el 13 de juliol i va durar almenys 72 hores, quan van assassinar més de 8.000 homes i nois bosnians a Srebrenica i als voltants.
El genocidi de Srebrenica és la major incidència d'assassinat en massa a Europa des de la Segona Guerra Mundial.
Cada any, l'acte es dedica a un tema concret: Nens, Camins, Justos entre les Nacions, No et quedis mirant, Actua!, Arrencades de casa seva...
D'aquesta manera, es pot treballar des de moltes mirades diferents.
Enguany el lema és Stand Together / Mantenir-nos juntes
Des dels grups de treball DEMD hem escollit el lema proposat per l'Holocaust Memorial Day Trust, una organització britànica que neix del Tractat d'Estocolm (gener, 2000) quan 46 governs es van citar en aquesta ciutat per tractar el tema de l'educació, la commemoració i la recerca entorn a l'Holocaust.
Amb Stand Together / Mantenir-nos juntes es tracta d'analitzar com els sistemes i règims genocidis al llarg de la història han buscat trencar deliberadament les societats i marginar certs grups.
També, permet explicar, per contra, com aquestes tàctiques han pogut ser desafiades per les persones que s'han mantingut juntes, en contra d'aquesta opressió.
DONA LA NOTA, encara hi som a temps és una iniciativa del Departament d'Educació que pretén que nens i nenes, nois i noies dels centres educatius de Catalunya i tota la comunitat educativa, prenguin consciència sobre el moment que vivim d'emergència climàtica i ambiental, i participin de forma activa en el seu entorn més proper.
D'una banda, integrant els valors de l'educació per a la sostenibilitat en tots els àmbits de la vida del centre (currículum, gestió, relacions amb l'entorn, etc.).
I d'altra, afavorint un espai d'intercanvi d'experiències a disposició dels centres.
Aquest projecte s'alinea amb iniciatives com "Pla nacional per a la implementació de l'Agenda 2030 a Catalunya".
Aquest pla té com a objectiu la implementació de l'Agenda 2030 a Catalunya, vetllant per l'assoliment dels 17 Objectius per al Desenvolupament Sostenible (ODS) mitjançant les polítiques públiques impulsades per la Generalitat de Catalunya.
El caràcter transversal de la lluita contra el canvi climàtic fa indispensable crear sinergies en tots els àmbits.
I emmarcat en tot aquest escenari apareix la iniciativa contra el canvi climàtic, amb el lema " DONA LA NOTA.
Cal fer-les al telèfon 935 565 195 / 198 o bé per correu electrònic, [EMAIL].
Sessions de curtmetratges i fragments de pel·lícules per tractar els drets humans des d'un punt de vista audiovisual mitjançant la reflexió a través d'activitats participatives i intervencions de col·lectius que treballen directament els temes proposats.
Destinat a escolars d' ESO, Batxillerat i Cicles Formatius.
Degut a la situació sociosanitària actual, algunes de les sessions es podran realitzar al mateix centre educatiu.
Tindran prioritat els centres de titularitat pública de fora de la província de Barcelona.
Filmoteca de Catalunya, Departament d'Educació, Agència Catalana de Cooperació al Desenvolupament i Memorial Democràtic
L'Educació intercultural és una resposta pedagògica a l'exigència de preparar a la ciutadania perquè pugui desenvolupar-se en una societat plural i democràtica.
Té com a finalitat última la igualtat en drets, deures i oportunitats de totes les persones i el dret a la diferència en un marc de valors convivencials compartits, tot promovent espais de relació i inclusió.
Així mateix, promou l'ús de la llegua catalana en un marc plurilingüe com un element de cohesió i igualtat d'oportunitats.
Aquests mòduls formatius estan adreçats a infants de cicle mitjà i estan basats en les històries elaborades pel programa de TV3 Una mà de contes i en col·laboració amb el Departament d'Educació.
Els títols de la col·lecció són:
Aquesta col·lecció de 5 contes ofereix la possibilitat de parlar sobre l'assetjament, aprofundir en el tema i aprendre a conviure de manera positiva per evitar situacions d'assetjament i per aprendre a actuar en casos de bullying.
Aquests 4 mòduls ofereixen als docents i a les famílies estratègies i recursos per tractar el tema de l'assetjament tant a l'escola com a casa ja que van acompanyats d'unes guies que faciliten l'anàlisi de les situacions que apareixen a les diverses històries.
Les Jornades d'Innovació Pedagògica volen ser una mostra de la innovació i la renovació educativa que s'ha fet, s'està fent i es vol fer al nostre país.
El Departament d'Educació impulsa la innovació pedagògica definida com un procés planificat de canvi i renovació que es fonamenta en la recerca, que respon a l'evolució social, que condueix a obtenir una millora en la qualitat del sistema educatiu i que pot ser transferible a la resta de centres educatius.
Amb l'objectiu de donar suport, difondre i transferir les innovacions contrastades i certificades, va organitzar la II Jornada d'Innovació Pedagògica de Catalunya.
En ella es van 69 centres que van explicar els seus projectes d'innovació pedagògica totalment consolidats.
El Departament d'Educació vol, amb aquesta jornada, difondre i compartir aquelles línies d'actuació relacionades amb la innovació als centres educatius per tal d'afavorir-les, potenciar-les i proporcionar el reconeixement adient.
A més a més, vol donar a conèixer els projectes i les pràctiques educatives d'èxit que diversos centres de tot Catalunya porten a la pràctica amb l'objectiu de fer-les arribar a la Comunitat Educativa.
Aquests pràctiques educatives mostren processos de canvi consolidats o en procés de consolidació en algun dels següents àmbits: Aules, Organització de Centres i Connexions amb l'entorn.
Les pràctiques educatives de referència, que consisteixen en iniciatives del professorat vinculades al projecte educatiu del centre que evidencien una millora educativa, així com els materials i recursos educatius elaborats pel professorat, un cop han estat implementats i sempre que aportin millores per a l'aprenentatge.
El Departament d'Educació vol promoure, reconèixer i certificar les pràctiques educatives de referència impulsats des del professorat dels centres educatius per millorar la qualitat dels serveis que ofereixen contribuint a la millora del sistema educatiu.
La Resolució EDU/1720/2019, de 20 de juny de 2019 obre convocatòria pública per al reconeixement de pràctiques educatives de referència d'innovació pedagògica, a través d'unes bases reguladores que estableixen, entre altres, els destinataris, els requisits de participació i criteris de certificació, el procediment i els terminis.
Tota la informació sobre la convocatòria, el procediment a seguir i documentació necessària es troba a l'apartat d'Innovació Pedagògica del Portal de centre.
Les persones destinatàries de la convocatòria són el professorat o grups de professorat del Servei d'Educació de Catalunya.
El termini de presentació comprèn des de l'endemà de la publicació d'aquesta Resolució al DOGC i fins al 30 de setembre de 2019.
Que la pràctica estigui emmarcada en un o més dels tres àmbits d 'innovació pedagògica: M etodologies i recursos, Organització i gestió educativa i Relació i cooperació amb la comunitat educativa i l'entorn.
Presentar una memòria de la pràctica educativa de referència d'innovació pedagògica amb evidències concretes de les millores generades en el centre educatiu on s'ha implementat la pràctica educativa de referència.
El document per elaborar la memòria es troba al portal de centres.
Presentar la fitxa resum de la pràctica educativa de referència d'innovació pedagògica.
El document per elaborar la fitxa es troba al portal de centres.
Que la pràctica no hagi estat certificada d'innovació amb anterioritat en el mateix centre.
Que la pràctica consolidada sigui coherent amb el projecte educatiu de centre i compti amb el vistiplau de la direcció centre on s'ha implementat la pràctica educativa de referència d'innovació pedagògica amb evidències de millora.
Haver desenvolupat la pràctica en un mínim de 3 cursos els darrers 5 cursos escolars.
Totes les pràctiques educatives de referència han de contemplar de forma clara i visible la llicència de Creative commons mínima de: Reconeixement-NoComercial-CompartirIgual (CC BY-NC-SA)
Memòria de la pràctica educativa de referència
Fitxa resum de la pràctica educativa de referència
Tota la documentació està disponible al Portal de centre.
La Comissió Territorial farà la selecció de les pràctiques educatives de referència admeses/excloses a la convocatòria, en funció dels requisits.
La comissió de selecció territorial valorarà les memòria de les pràctiques admeses i proposarà el reconeixement del professorat que obtingui una valoració positiva.
La comissió central publicarà la llista del professorat amb reconeixement d'innovació pedagògica.
Els projectes d'innovació pedagògica consisteixen en iniciatives d'un centre educatiu, o d'un grup de centres, que formen part de manera explícita del projecte educatiu de centre, que responen a objectius de millora educativa prèviament fixats en un pla d'acció i que aporten evidències del canvi que ha significat per al centre o centres pel que fa a les competències dels alumnes o a l'organització i gestió.
El Departament d'Ensenyament vol promoure, reconèixer i certificar els projectes d'innovació pedagògica impulsats des dels centres educatius per millorar la qualitat dels serveis que ofereixen contribuint a la millora del sistema educatiu.
En la Resolució ENS/1542/2018, de 2 de juliol, s'obre convocatòria pública per al reconeixement de projectes d'innovació pedagògica, a través d'unes bases reguladores que estableixen, entre altres, els destinataris, els requisits de participació i criteris de certificació, el procediment i els terminis.
Tota la informació sobre la convocatòria, el procediment a seguir i documentació necessària es troba a l'apartat d' Innovació Pedagògica del Portal de centre.
Centres educatius públics i concertats de Catalunya.
Del 7 de juliol al 31 d'octubre.
Que el projecte estigui emmarcat en un o més dels tres àmbits d' innovació pedagògica: metodologies i recursos, organització i gestió educativa i relació i cooperació amb la comunitat educativa.
Presentar una memòria del projecte d'innovació pedagògica.
Que el projecte no hagi estat certificat per cap programa d'innovació amb anterioritat.
Que el projecte tingui l'abast de centre i estigui consolidat.
Haver desenvolupat el projecte segons les fases de la innovació pedagògica: disseny, implementació i consolidació.
Memòria del projecte d'innovació pedagògica
La Comissió Territorial farà la selecció dels centres admesos/exclosos a la convocatòria, en funció dels requisits.
El Departament d'Ensenyament publicarà la llista d'admesos i exclosos.
La comissió de selecció territorial valorarà la memòria dels centres admesos i proposarà el reconeixement dels centres que obtinguin una valoració positiva.
El Departament d'Ensenyament publicarà la llista de centres educatius que hagin obtingut el reconeixement d'innovació pedagògica.
Els programes d'innovació consisteixen en plans d'acció que el Departament d'Ensenyament prioritza i impulsa, i que tenen com a finalitat millorar els resultats del sistema educatiu adequant-lo al canvi i a l'evolució social.
Amb la mateixa finalitat també s'inclouen les iniciatives d'altres institucions amb les quals el Departament col·labora mitjançant acords o convenis.
Impulsats per la Direcció General de Formació Professional Inicial i Ensenyaments de Règim Especial
La innovació pedagògica ha de respondre a una demanda social objectiva i alhora compatible amb el marc dels valors i principis rectors que estableix la Llei d'Educació de Catalunya.
En aquest marc, la innovació pedagògica ha d'orientar-se a finalitats concretes, explícites i mesurables, i estar associada a la millora de resultats i a l'èxit escolar.
Aquestes finalitats poden englobar-se en tres àmbits d'actuació.
La innovació que afecta els processos d'ensenyament i aprenentatge es produeix fonamentalment a l'aula i al centre educatiu.
És en aquests llocs on es poden produir els canvis més perceptibles, identificables i significatius.
Els elements essencials de tota organització són els objectius clars i compartits, el compromís de les persones que la integren i la coordinació i planificació de les activitats que s'han de dur a terme per assolir els objectius.
La innovació pedagògica vinculada a l'entorn s'inscriu en el marc de la col·laboració entre la institució escolar i altres entitats com les d'àmbit cultural, l'administració local o el món empresarial per tal de connectar els aprenentatges formals, no formals i informals.
"El propòsit de la Llei d'educació és facilitar el marc institucional estable i adequat per a la millora sistemàtica de la qualitat del sistema educatiu català.
No pretén canviar novament l'ordenació educativa, sinó possibilitar que l'acció educativa es desenvolupi en un marc que estimuli la innovació i consolidi les bones pràctiques." (fragment del preàmbul)
"S'entén per innovació pedagògica un procés planificat de canvi i renovació que es fonamenta en la recerca, que respon a l'evolució social, que condueix a obtenir una millora en la qualitat del sistema educatiu i que pot ser transferible a la resta de centres educatius." (article 1)
El moviment de renovació pedagògica que va iniciar-se a Catalunya a finals del s.XIX va aparèixer com a resposta a la necessitat de canvi i de regeneració social provocada per la crisi econòmica i social que va viure el nostre país durant aquella època.
Durant el primer terç del segle XX, aquesta regeneració va fer emergir nous models pedagògics que oferien una nova mirada per donar resposta a la necessitat de canvi i de progrés.